alexandrainst/scandi-wiki huggingface dataset:
Liv Lundberg

Liv Margith Lundberg (født 23. oktober 1944 i Bardu, død 11. januar 2022) i Oslo var en norsk forfatter og lyriker.

Hun debuterte med Den klare tonen (1979), og medvirket i oppsetninger med Rikskonsertene (Steinrosetoner, 1988), med Knut Erik Jensen (Stein – roser, på NRK, 1990), og skrev en lang rekke essays og artikler. Hun var tilknyttet Universitetet i Tromsø, der hun mottok Utdanningsprisen 28. mars 2012 for sitt bidrag til utviklingen og opprettholdelsen av Forfatterstudiet ved Kunstakademiet i Tromsø. 

Liv Lundberg var mor til forfatteren Ingeborg Arvola.

Bibliografi
 Den klare tonen – dikt, Gyldendal 1979
 Hjerterspeil – dikt, Gyldendal 1981
 Språkets hus har åpninger – dikt, Gyldendal 1982
 Steindrømt – dikt, Gyldendal 1985
 Lady Lazarus – utvalgte stykker av Sylvia Plath, gjendiktning, Gyldendal 1986­
 Tveegget engel – dikt, Gyldendal 1988
 Antologi fra 3 års skrivekurs på Kleiva – (red.), 1988–90
 Vinterens hjerte – roman, Tiden 1990
 Nybegynnerens forutsetningsløshet – roman, Cappelen 1997
 Alfabet – gjendiktning av Inger Christensens bok, Pax forlag 1996
 Circum Polaris – (red), Nordnorsk antologi, Cappelen 1997
 Afrika – dikt, Cappelen 1998
 Iverksatt – dikt, Cappelen 1999
 Harlekins hud – dikt, Cappelen 2001
 Del av en fugl – gjendiktning av Nina Cassian, Cappelen 2002
 Røyk og oker – gjendiktning av Ingrid Junker, Cappelen 2004
 Tekstens etiske øyeblikk og andre essays – essays, Cappelen Damm 2005
 Når jeg ikke hører hjemme – dikt, Cappelen Damm 2008
 Alt slik det er – gjendiktning av Shuntaro Tanikawa, MARGbok 2010
 Steinhode, slå / steinøye, se – dikt i utvalg, Cappelen Damm 2012
 Nord for intensjonen : en reise – reiseskildring, Orkana 2018

Referanser

Kilder
Presentasjon av Liv Lundberg i Forfatterkatalogen på Forfattersentrums nettsider
Den norske forfatterforening: Liv Lundberg er død.

Eksterne lenker 

 Liv Lundberg - Store norske leksikon
 Liv Lundberg, forfatter, poet og professor emerita
 Liv Lundberg  i Cappelen Forlag
 Liv Lundberg i NRK Forfatter
 Liv Lundberg i Dagbladet Forfatter
 Liv Lundberg på Fjordgaten

Norske romanforfattere
Norske lyrikere
Professorer ved Universitetet i Tromsø
Personer fra Bardu kommune
Simon Stranger

Simon Stranger (født 11. februar 1976) er en norsk forfatter. Han er oppvokst på Lilleaker i Oslo.
Han har gått på Forfatterstudiet i Bø og studert filosofi ved Universitetet i Oslo.

Han har utgitt en ungdomsboktrilogi om tenåringen Emilie, og hennes egne opplevelser med verdens fattigdoms- og flyktningproblemer. 

I den dokumentariske minnehistoriske romanen Leksikon om lys og mørke fra 2018 forteller Stranger historien om sin jødiske svigerfamilie som etter krigen flyttet inn i landssvikeren Henry Rinnans «bandekloster».

Simon Stranger er nevø av forfatteren Hans Sande og oldebarn av forfatteren Villa Thrap Wahl.

Bibliografi 
 2003: Den veven av hendelser vi kaller verden – roman
 2005: Krusedullen – barnebok illustrert av Eivind Gulliksen
 2006: Gjengangeren – barnebok illustrert av Eivind Gulliksen
 2008: Mnem – roman
 2009: Barsakh : Emilie, Samuel og Gran Canaria – roman
 2012: En fremmed i verden – roman
 2012: Verdensredderne – roman
 2014: De som ikke finnes – roman
 2015: Det som en gang var jord – roman
 2018: Kokotopia - Riddere, hekser og prikkedøden – barnebok illustrert av Helena Lindholm
 2018: Leksikon om lys og mørke – roman
 2021: 304 dager – roman

Priser 
 Riksmålsforbundets barne- og ungdomsbokpris 2006, for Gjengangeren
Bokhandlerprisen 2018, for Leksikon om lys og mørke

Referanser

Kilder
Presentasjon av Simon Stranger i Forfatterkatalogen på Forfattersentrums nettsider

Eksterne lenker 

 Simon Stranger i NRK Forfatter

 Strangers hjemmeside
 Simon Stranger om Leksikon om lys og mørke - lydopptak ved Bergen Offentlige Bibliotek 11. september 2019

Norske romanforfattere
Norske barnebokforfattere
Vinnere av Bokhandlerprisen
Stein Viksveen

Stein Ingemann Viksveen (født 9. november 1939) er en norsk journalist. Han ble siktet for spionasje for DDR i 1999 (Viksveen-saken), men saken ble henlagt «etter bevisets stilling». Han er bror av tidligere sjefredaktør Thor Viksveen i NTB. 

Viksveen begynte sin journalistkarriere i Bonn i 1962. Senere ble han fast tilknyttet Arbeiderbladet. Han jobbet i den tyske radiokanalen Deutschlandfunks norske redaksjon i perioden 1966–1973, med base i Köln og var de siste seks år redaktør for sendingene. Viksveen var ansatt som utenriksmedarbeider i Stavanger Aftenblad fra 1973 og Europa-korrespondent i Paris og Brussel siden 1988.

Han var formann i den norske avdeling av Amnesty International i perioden 1984-1985. 

I november 1999 ble han siktet for spionasje til fordel for DDRs etterretningsorganisasjon Stasi. Det ble hevdet at han under dekknavnet «Lanze» gjennom mange år hadde forsynt Stasi med informasjon. Saken ble henlagt på grunn av bevisets stilling i november 2001. Riksadvokaten fant at Viksveen har hatt kontakt med Stasi, og at han har overlevert en lang rekke opplysninger eller dokumenter, men at det ikke kunne bevises at disse inneholdt hemmelige opplysninger Den tidligere HVA-sjefen Werner Großmann skrev i sine memoarer i 2004 at «i 1962 forplikter nordmannen Stein Viksveen, alias agent 'Lanze', seg til å samarbeide med oss. Han er journalist i Deutschlandfunk i Köln og utenrikskorrespondent for avisen Stavanger Aftenblad. Som korrespondent i Brussel har han adgang til mange innflytelsesrike personer, og han leverer informasjon frem til 1989, ved å fritte ut sine kilder».

Viksveen debuterte som forfatter i 1973 med DDR i dag. I 2002 ga han ut Kodenavn Lanze - en tenkt spion, som omhandler spionsiktelsen mot ham selv. I Fienden som forsvant fra 2004 er Viksveen-saken, Furre-saken og Krekar-saken eksempler på hvordan det norske overvåkingspolitiet møter det nye verdensbildet.

Bibliografi 
 1973 DDR i dag (sakprosa) 
 1987 Noas ark – Norge og utfordringen (sammen med Annette Thommessen) (sakprosa) 
 2002 Kodenavn Lanze – en tenkt spion (sakprosa, Tiden) 
 2004 Fienden som forvant - Hemmelige tjenester i møte med et nytt verdensbilde (sakprosa, Tiden)

Referanser

Eksterne lenker 
 Stein Viksveen i NRK Forfatter
 God kjennskap til Tyskland i Aftenposten
 Fienden som forsvant – Stein Viksveen i Bokanmeldelser
 Fienden som forsvant – Stein Viksveen i Gyldendal

Norske sakprosaforfattere
Fødsler i 1939
Synne Sun Løes

Synne Sun Løes (født 30. mai 1975 i Sør-Korea) er en norsk forfatter. 

Løes er utdannet psykiatrisk sykepleier. Hun debuterte i 1999 med boka Yoko er alene. For ungdomsromanen Å spise blomster til frokost fra 2002 vant hun Brageprisen (åpen klasse). Denne boken ble også nominert til Norsk litteraturkritikerlags barnebokpris. Boken er den første norske roman som er oversatt direkte fra norsk til koreansk. 

Synne Sun Løes  vokste opp i Skiptvet i Østfold. Hun er gift, har to barn og er bosatt i Oslo.

Bibliografi 
 1999: Yoko er alene – roman
 2000: I Drømmen kan allting skje – barneantologi
 2002: Å spise blomster til frokost – ungdomsroman
 2010: Tilstrekkelig vakkert – ungdomsroman
 2013: Stille, stille, stille  – ungdomsroman
 2017: Miss – ungdomsroman
2020: Er du lykkelig søster? – roman
 2021: Sinnapsykologen - roman

Priser og utmerkelser 
 2002: Brageprisen, Åpen klasse, for ungdomsromanen Å spise blomster til frokost
 2017: Riksmålsprisen for barne- og ungdomsbøker for ungdomsromanen Miss
 2017: Internationale Jugendbibliothek, White Ravens-bok, for ungdomsromanen Miss

Referanser

Kilder
Presentasjon av Synne Sun Løes i Forfatterkatalogen på Forfattersentrums nettsider

Eksterne lenker 
 Synne Sun Løes hos Kulturnett Østfold
 Synne Sun Løes i Cappelen Forlag
 Synne Sun Løes i NRK Forfatter
 Synne Sun Løes i Dagbladet Forfatter
 Synne Sun Løes i Aftenposten Alex

Norske forfattere av ungdomsbøker
Norske barnebokforfattere
Vinnere av Brageprisen
Nordmenn av sørkoreansk opphav
Thor Sørheim

Thor Sørheim (født 1. februar 1949 i Skedsmo) er en norsk lyriker.

Sørheim er utdannet cand.mag. med fagene kristendomskunnskap, norsk og psykologi. Han har arbeidet som lærer, journalist og litteraturanmelder. I 1974 debuterte han med diktsamlingen Bror. Søster.

Sørheim er faren til kulturredaktøren Sarah Sørheim og Erle Marie Sørheim.

Bibliografi 
 Bror. Søster – diktsamling (1974) 
 Nye netter – diktsamling (1978) 
 Leire – diktsamling (1980) 
 Dagsorden – diktsamling (1983) 
 Steinen under snøen – diktsamling (1988) 
 Meandertid – diktsamling (1992) 
 Blendingsgardiner og svenskesuppe : Skedmso i krig og fred 1940-1945 – sakprosa (1995)
 Lat som ingenting – roman (1996)
 Tidsvindu – diktsamling (1999) 
 Ulls skip kan ingen plyndre – barnebok (2000)
 Hullet i gjerdet – barnebok (2000)
 Hegrehøyden – diktsamling (2002) 
 Jordprofil – diktsamling (2005)
 Romeriksåsene – sakprosa (2008)
 Døden på andre planeter – diktsamling (2010) ISBN 978-82-05-40075-7
 2010 Strømmen – lyrikk, Eget forlag (2010)
 Vintereika – lyrikk, Gyldendal (2014)
 Stuntpoetenes historie – sakprosa, Flamme (2016)
 Det faller så lett – lyrikk, Gyldendal (2018)

Referanser

Kilder
Presentasjon av Thor Sørheim i Forfatterkatalogen på Forfattersentrums nettsider
Presentasjon av Thor Sørheim på Gyldendals nettsider

Eksterne lenker 
 Thor Sørheim i NRK Forfatter
 Thor Sørheim i Dagbladet Forfatter
 Digitaliserte bøker av Sørheim hos Nasjonalbiblioteket.

Norske lyrikere
Norske barnebokforfattere
Norske romanforfattere
Tore Aurstad

Tore Aurstad  (født 17. april 1972 i Odda) er en norsk forfatter og frilansoversetter. Han er utdannet cand.mag. fra Universitetet i Oslo.

Aurstad ble nominert til Kultur- og kirkedepartementets oversetterpris for barne- og ungdomslitteratur 2006 for sin oversettelse av John Boynes Gutten i den stripete pyjamasen. I 2016 ble krimboka Nattevandreren nominert til Rivertonprisen, og i 2017 ble Fangarmer nominert til Uprisen for beste ungdomsbok. I 2019 ble krimboka Djeveldansen nominert til Rivertonprisen. Ved siden av å være forfatter er Aurstad også vokalist, tekstforfatter, låtskriver og gitarist i punkbandet The Oxydants i Oslo.

Aurstad er bosatt i Oslo.

Bibliografi 
 2004: Trettenkloa – barnebok, sammen med Carina Westberg
 2005: Benjamin Svartfeldts labyrint – barnebok, sammen med Carina Westberg
 2006: Stå dønn stille! – barnebok, sammen med Carina Westberg
 2007: Fakkelskrømtet – barnebok, sammen med Carina Westberg
 2007: Løpet er kjørt! – barnebok, sammen med Carina Westberg
 2008: Kampen om Mars 1 – Flukten fra utpost 4 – barnebok
 2008: Kampen om Mars 2 – Farlig ferd – barnebok
 2008: Djevelpakten – barnebok, sammen med Carina Westberg
 2009: Kampen om Mars 3 – Marsepolis – barnebok
 2009: Uhyret i skogen – barnebok
 2009: Nå eller aldri! – barnebok, sammen med Carina Westberg
 2010: Tronsverdet – barnebok, Leseuniverset 5-7
 2010: Knask eller knep! – barnebok, sammen med Carina Westberg
 2010: Ormeøyet – ungdomsbok
 2011: Draugtimen – barnebok
 2013: Blodpenger – krim, sammen med Carina Westberg
 2013: Rett i strupen! – barnebok, sammen med Carina Westberg
 2013: Ufo! Ufo! – ungdomsbok
 2015: Nattevandreren – krim, sammen med Carina Westberg
 2016  Løp for livet! -- barnebok, sammen med Carina Westberg
 2016: Fangarmer – ungdomsbok
2017: Skrekkens mestere (red.) – antologi
2018: Djeveldansen – krim, sammen med Carina Westberg
2019: Snushanen Hilmar, Mordet i hønsegården - barnebok, sammen med Carina Westberg
2020: Stråmann – krim, sammen med Carina Westberg

Oversettelser 
Et utvalg av Aurstads oversettelser:
 The Selected Works of T. S. Spivet av Reif Larsen
 Mister Pip av Lloyd Jones
 The boy in the Striped Pyjamas av John Boyne
 Hellfire Club av Peter Straub
 Incendiary av Chris Cleave
 The House of the Scorpion av Nancy Farmer
 Boy Kills Man av Matt Whyman
 Vodka av Boris Starling
 The traveler av John Twelve Hawks

Referanser

Eksterne lenker 
 Aurstad & Westberg hjemmeside
 Tore Aurstad hjemmeside
 Tore Aurstad i Norsk Oversetterforening
 Tore Aurstad i Forfatterkatalogen på Forfattersentrums nettsider
 Tore Aurstad i Cappelen Damm Forlag
 Tore Aurstad i Kagge Forlag
 Aurstad & Westberg på Facebook
 The Oxydants på Facebook https://www.facebook.com/theoxydants

Norske barnebokforfattere
Norske krimforfattere
Personer fra Odda kommune
Norske oversettere
Trude Teige

Trude Johanne Teige (født 27. juni 1960 i Fosnavåg) er en norsk forfatter og tidligere journalist i den norske TV-kanalen TV 2 fra 1992 til 2014. Teige har skrevet tre historiske romaner, seks krimbøker, en true-crime bok og en kokebok. Teige er og aktiv som konferanse- og debattleder for næringsliv og organisasjonsliv, i tillegg til å være president i Rivertonklubben. 

Som journalist har Teige arbeidet i Bergens Tidende og NRK før hun begynte i TV 2 i 1992. Fra januar 2008 var hun programleder i debattprogrammet Tabloid. Teige fikk senere sitt eget portrettprogram: «Trude», der kjente mennesker fortalte ukjente historier fra livene sine. Teige ble tildelt Kringkastingsprisen i 2008. Krimbøkene om TV-journalisten Kajsa Coren i hovedrollen har solgt 170.000. Mormor danset i regnet har solgt 60.000 eksemplarer, og den frittstående oppfølgeren Morfar pustet med havet kom i 2021.

Bibliografi 
 2021: Morfar pustet med havet, historisk roman 
2020: På åstedet, true-crime 
2019: Aldri tilgi, kriminalroman 
2017: Pasienten, kriminalroman
 2015: Mormor danset i regnet, historisk roman
 2014: Jenta som sluttet å snakke, kriminalroman
 2012: Svik, kriminalroman
 2010: En hjelpende hånd, kriminalroman
 2009: Noen vet, kriminalroman
 2004: Lene seg mot vinden, Samlaget (oppfølger, roman)
 2003: Matminne frå mors kjøkken, kokebok.
 2002: Havet syng (roman, også som paperback i 2003)

Kilder
Presentasjon av Trude Teige i Forfatterkatalogen på Forfattersentrums nettsider

Eksterne lenker 
 Trude Teige  - presentasjon på Aschehougs nettsider
 Trude Teige i NRK Forfatter
 Trude Teige i Aftenposten Alex

Norske romanforfattere
Personer fra Herøy kommune i Møre og Romsdal
Vidar Kvalshaug

Vidar Kvalshaug (født 9. september 1970 i Kristiansund) er en norsk forfatter, som også har vært litteraturanmelder- og kommentator i Aftenposten og Dagbladet, vært kulturredaktør i Nationen og redaktør i Kagge Forlag og Forlaget Press. Han har også vært morgenkåsør i NRK P2. I tillegg til at han tar oppdrag som foredragsholder og debattleder er han per 2019 redaksjonssjef for nettstedet Bok365.no.

Kvalshaugs litterære debut kom i 1996 med romanen Ingen landevei tilbake.

I juni 2013 kunngjorde han at han skulle starte eget forlag i samarbeid med Juritzen Forlag. Kvalshaugs forlag ble nedlagt i 2015, da han måtte oppsummere at det var kommet «for lite penger inn, og for få bøker ut». 

Vidar Kvalshaug er sønn av politikeren John Harry Kvalshaug. Han er bosatt i Oslo og var tidligere gift med journalisten Elisabeth Skarsbø Moen, som han har tre barn med.

Bibliografi 

 Ingen landevei tilbake – roman (1996)
 Ordblind gudinne – kriminalsatire (1997)
 Nesten som på film – roman (1998)
 Juling og andre kjærtegn – noveller (2000)
 New Orleans – reisefortelling (2003)
 Komme hjem og reparere hus – noveller (2005)
 Kongen som må ut og hente melk – (ill: Tora Marie Norberg) barnebok  (2009)
 Den første av dine aller siste sjanser – noveller (2009)
 Kongen som gråt av glede – (ill: Tora Marie Norberg) barnebok (2010)
 Kongen som seiler sin egen sjø – (ill: Tora Marie Nordberg) barnebok (2011)
 Trampolineland – noveller (2013)
 Det var en gang en sommer – barnebok om 22. Juli (2013)
 Alt på stell – noveller, Gyldendal (2016)
 Blodbøksommer – noveller, Gyldendal (2017)

Referanser

Kilder
Presentasjon av Vidar Kvalshaug i Forfatterkatalogen på Forfattersentrums nettsider

Eksterne lenker 
 
 
  Vidar Kvalshaug i NRK Forfatter

Norske romanforfattere
Norske novellister
Personer fra Averøy kommune
Personer fra Oslo
Donna Reed

Donna Reed (født Donna Belle Mullenger 27. januar 1921 i Denison i Iowa, død 14. januar 1986 i Beverly Hills i California) var en amerikansk skuespillerinne.

For sin rolle som den prostituerte Alma i filmen Herfra til Evigheten, (From Here to Eternity) vant Reed i 1953 en Oscar for beste kvinnelige birolle. Hun har fått en stjerne på Hollywood Walk of Fame.

Eksterne lenker 
 
 
 

Skuespillere fra USA
Oscar-vinnere (birolle)
Hollywood Walk of Fame
Personer fra Crawford County i Iowa
Fødsler i 1921
Dødsfall i 1986
MF «Strand» (1982)

MF «Strand» var en bilferge bygget ved Sterkoder Mek. Verksted, Kristiansund i 1982 for Det Stavangerske Dampskibsselskap. Overført til Rogaland Trafikkselskap i 1990. Fergen eies i dag av Norled og gikk i sambandet Ranavik–Skjersholmane.

29. oktober 2016 brant fergen i dokk hos Wärtsilä på Rubbestadneset. 423 mennesker i nærheten ble evakuert. Trolig kommer ferga aldri tilbake i rute og i 2017 ble den opphugget til spiker.

Teknisk informasjon 
Byggeår: 1982 – Oppgradert 1996
Bygget av: Sterkoder Mekaniske Verksted AS (#94)
Brutto RT: 1479
Netto RT: 534
Lengde:67,584 m
Bredde:13,700 m
Dybde: 4,500 m
Fart: 14 knop
Personbilkapasitet: 75
Passasjerkapasitet: 471
Motor: 7AXA Wichmann dieselmotor

Referanser

Eksterne lenker 
 
  MF «Strand»  på Fjordfaehren.de

Norske ferger
Sjøfart i Vestland
Sjøfart i Rogaland
DSD-skip
Norled-ferger
Skip bygget i Norge
Skip fra 1982
Artikler i sjøfart-prosjektet
Skjorta (Nesset)

Skjorta er et fjell i Eresfjord i Molde kommune i Møre og Romsdal. Fjellet har en høyde på 1 711 meter over havet.

Fra 2007 har det blitt arrangert skirenn (Skjortarennet) på fjellet.

Referanser

Eksterne lenker 
 Skjortarennet.no Informasjonsside om skirennet
 ifriluft.net Turbeskrivelse

Fjell i Molde kommune
Fjell over 1000 meter
Steinar Supphellen

Steinar Supphellen (født 15. juni 1939) er en norsk historiker. Han er professor ved Institutt for historie ved Norges teknisk-naturvitenskapelige universitet (NTNU) i Trondheim, og var i flere år instituttleder samme sted. Hans forskningsinteresser er innen norsk og europeisk historie 1500–1800, politisk og administrativ historie, sosial- og skolehistorie, byhistorie og kirkehistorie. Han var preses i Det Kongelige Norske Videnskabers Selskab (DKNVS) 2005–2010.

I 2004 ble Supphellen tildelt SINTEFs pris for fremragende pedagogisk virke.
I 2015 mottok han, sammen med professor Kristian Fossheim, DKNVS' høyeste utmerkelse, Gunnerusmedaljen, for sitt arbeid med selskapets 250-årsjubileum.

Referanser

Eksterne lenker  

Norske historieprofessorer
Professorer ved NTNU
Gunnerusmedaljen
Fødsler i 1939
Phil Hartman

Philip Edward «Phil» Hartmann (født 24. september 1948, død 28. mai 1998) var en canadisk født amerikansk skuespiller, komiker og grafisk designer. Han begynte karrieren i et komikerensemble sammen med blant andre Jon Lovitz. Hartman han designet logoen til Crosby, Stills & Nash og de tre første albumene til America. I 1986 ble han medlem av Saturday Night Live og nøt stor suksess. Han deltok i 52 episoder av Simpsons som (blant andre) advokaten Lionel Hutz og filmstjernen Troy McClure. Han medvirket blant annet i filmene Pee-Wee's Big Adventure, Greedy, Houseguest, Coneheads, Stuart Saves His Family, Sgt. Bilko, Saken er biff, CB4, Bjelleklang og Small Soldiers.

Den 28. mai 1998 ble Phil Hartman drept av sin kone, Brynn Hartman, i deres hjem i Encino i California. Brynn skjøt Phil tre ganger mens han sov, og noen timer senere skjøt hun seg selv.

Filmografi

Film

TV

Referanser

Eksterne lenker 
 
 
 

Canadiske komikere
Canadiske skuespillere
Komikere fra USA
Skuespillere fra USA
Personer fra USA født i Canada
Personer fra Brantford
Personer fra Los Angeles
Personer drept med skytevåpen
Microsoft Train Simulator

MSTS eller Microsoft TrainSimulator er en simulator produsert av Microsoft og utgitt i 2001.
Simulatoren går ut på å fremføre et tog trygt og komfortabelt etter de reglene som gjelder på jernbanen.

Spillets poeng
I MSTS kan man kjøre i to moduser; activity eller explore mode. I førstnevnte skal man fullføre et oppdrag, det kan f.eks. være å kjøre et persontog mellom stasjoner, eller å sortere godsvogner på skiftetomta. I explore mode finnes ingen regler, da kan man kjøre rundt fritt og utforske ruten.

Ruter
Originalt kommer 6 ruter med til MSTS.
En rute er en bane, en level. Med hver rute medfølger passende tog og en del aktiviteter.
Innsbruck-St.Anton. En rute satt i Østerrike på 1930-tallet. Her skal spilleren kjøre den kjente Orientekspressen gjennom de østerrikske alpene med damplokomotiv.
Settle-Carlisle. Denne engelske ruten er satt til 1920-tallet, og man kan her kjøre Flying Scotsman, et kjent britisk damplokomotiv.
Hiatsu Line. En japansk moderne rute. Store høydeforskjeller og mange små landsbyer er typisk for denne ruten. Togene kjøres med motorvogn-typen KIHA31 og er i MSTS gjengitt i to ulike varianter.
Tokyo-Hakone. Nok en japansk rute, denne gang fra Tokyo. Kjør lokaltog på et sterkt trafikkert jernbanenett i en av verdens største byer.
North-East Corridor. Kjør høyhastighetsstog på USAs østkyst mellom Washington og Philadelphia med Acela-Express eller HHP-8.
Marias Pass. Denne ruten har tunge amerikanske godstog over Marias Pass i Montana. Her kan man velge Dash9-44CW eller GP38 som lokomotiv.

Oppdatering
Microsoft har utgitt en oppdatering til MSTS v 1.2. Denne inneholder noen mindre fikser + nytt materiell, et engelsk Class 50, og et amerikansk SD40-2. Begge er diesel-lokomotiver. I tillegg medfølger noen vogner.
Oppdateringen finnes gratis på Microsofts MSTS-sider.

MSTS 2
I 2002 annonserte Microsoft en oppfølger til MSTS. Denne skulle inneholde en lang rekke ting som ikke finnes i utgave 1, blant annet fungerende dreieskiver. MSTS2 var annonsert utgitt i 2009. Oppfølgeren ble utsatt på ubestemt tid da Microsoft 23. januar 2009 la ned ACES Game Studios som stod for utviklingen.

MSTS i dag
Til tross for at MSTS ble utgitt i 2001, er den fortsatt en populær simulator. Dette skyldes nok blant annet at man lett kan utvide med nye tog og ruter. På Internett finnes mange gratis tilleggspakker, både nye tog og banestrekninger. Det finnes også kommersielle tilleggspakker, først og fremst med USAs jernbaner som forbilde.

Norsk MSTS
Mange nordmenn ønsker å kjøre norske tog på norske baner i MSTS. Det finnes en del norske tilleggspakker gratis på Internett. Nesten hele NSBs lokomotivpark er representert, og flere norske ruter er tilgjengelige.

Referanser

Eksterne lenker
 
 Amerikansk side
 Norske tillegg, gratis

Togsimulatorer
Videospill utviklet i Storbritannia
Flertallsregjering

En flertallsregjering er en regjering som har støtte hos majoriteten av representantene i den lovgivende forsamlingen (dvs. parlamentet) i stater som praktiserer parlamentarisme.

I Norge
Stortinget som er Norges nasjonalforsamling, består av 169 mandater/representanter fra ulike partier. Både enkeltpartier og et samarbeid av flere (koalisjon) kan danne regjering (se koalisjonsregjering).

Dersom et parti (eller en koalisjon av flere partier) etter et stortingsvalg har 85 mandater eller flere, kan en flertallsregjering dannes. Har et parti (eller en koalisjon av flere partier) flest stortingsmandater, men ikke halvparten, kan det dannes en mindretallsregjering. Regjerer man i mindretall, blir man avhengig av støtte fra ett eller flere andre partier for å oppnå flertall ved votering i Stortinget.

Regjeringen Bondevik II var en mindretallskoalisjon, mens regjeringen Stoltenberg II var en flertalls-koalisjons.

Se også 
Samlingsregjering
Storkoalisjon

Referanser 

Politikk
Statsrett